

[image: ][image: ]УНИВЕРЗИТЕТ У НОВОМ САДУ
ПОЉОПРИВРЕДНИ ФАКУЛТЕТ
Департман за ветеринарску медицину



Велибор Воркапић



ДИЈАГНОСТИКА И ДИФЕРЕНЦИЈАЛНА ДИЈАГНОСТИКА АФРИЧКЕ КУГЕ СВИЊА



Дипломски рад


Нови Сад, 2026.
КОМИСИЈА ЗА ОЦЕНУ И ОДБРАНУ
ДИПЛОМСКОГ РАДА
Др Огњен Стеванчевић, редовни професор  за  ужу научна област Болести животиња и хигијена анималних производа, 2025., Департман за ветеринарску медицину, Пољопривредни факултет, Нови Сад – ментор
Др  Александар Поткоњак, редовни професор за ужу научнa област Ветеринарска микробиологија и заразне болести животиња, 2021., Департман за ветеринарску медицину, Пољопривредни факултет, Нови Сад – председник
Др Божидар Савић, редовни професор  за  ужу научна област  Болести животиња и хигијена анималних производа, 2022., Департман за ветеринарску медицину, Пољопривредни факултет, Нови Сад – члан










ДИЈАГНОСТИКА И ДИФЕРЕНЦИЈАЛНА ДИЈАГНОСТИКА АФРИЧКЕ КУГЕ СВИЊА

КРАТАК САДРЖАЈ

Дијагностика афричке куге свиња и диференцијална дијагностика
Дијагностика афричке куге свиња (АКС) заснива се на комбинацији клиничког прегледа, епидемиолошких података, патоморфолошког налаза и лабораторијских метода. Због сличности клиничких знакова и патоморфолошких промена са другим болестима свиња, дефнитивна дијагноза не може се поставити само на основу клиничког прегледа. Посебан значај има брзо лабораторијско потврђивање болести, имајући у виду висок степен контагиозности и велики економски значај АКС.
Код сумње на АКС узимају се узорци крви, серума и ткива угинулих или оболелих свиња. За директну детекцију вируса најчеше се користе узорци пуне крви, слезине, лимфних чворова, крајника, бубрега и плућа. Лабораторијска дијагностика може бити усмерена на доказивање вирусне нуклеинске киселине, антигена или специфичних антитела.
Најзначајнија метода за директну детекцију вируса је ланчана реакција полимеразе (PCR), посебно real-time PCR. Овом методом се детектује ДНК вируса афричке куге свиња, а због високе осетлјивости и специфичности представља једну од основних метода за потврду сумње на болест. Поред PCR, удијагностици се могу користити методе за доказивање вирусног антигена, као што су флуоресцеински тест на антитела (FAT) идруге имунолошке методе. њихова примена је нарочито значајна у оквиру лабораторијске потврде инфекције.
За доказивање претходне изложености вирусу користе се серолошке методе, односно тестови којима се утрвђују специфична антитела. Међу њима се најчешће наводи ELISA, док се позитивни или сумнјиви резултати могу потврдити додатним серолошким методама. Серолопка дијагностика има посебан значај код животиња које пређиве инфекцију, код којих се вирус не мора детектовати, али су присутна специфична антитела.

Диференцијална дијагностика АКС је веома значајна због тога што клиничка слика може бити слична већем броју инфективних и неинфективних обољења. Најважније диференцијално-дијагностичко обољење је класична куга свиња (ККС), која може изазвати високу телесну температуру, депресију, анорексију, хеморагије и угинућа. Због велике сличности клиничких и патоморфолошких промена, разликовање АКС и ККС није поуздано могуће само на основу клиничког налаза, већ захтева додатну лабораторијску потврду.
У диференцијалну дијагностику треба укључити и црвени ветар свиња, који може имати септикемијски ток, повишену телесну температуру, кожне промене и угинућа. Такође, треба размотрити салмонелозу, нарочито септикемијски облик, као и друге бактеријске септикемије које могу изазвати фебрилност, хеморагије, тровањан друга стања праћена поремећајима коагулације, крварењем и наглим угинућима. Код репродуктвних поремећаја у диференцијалној дијагностици могу се разматрати и друга вирусна обољења свиња која изазивају побачаје, мртворођену прасад и мумификацију плодова.
Због тога се код сваке сумње на АКС мора спровести одговарајућа лабораторијска дијагностика. Комбинација епидемиолошких података, клиничких и патоморфолошких налаза, као и резултат молекуларних, антигених и сеолошких тестова омогућава поуздану потврду или искључивање болести. 



DIAGNOSIS AND DIFERENTIAL DIAGNOSIS OF AFRICAN SWINE FEVER

Diagnosis of African Swine Fever and diferential diagnosis
The diagnosis of African swine fever (ASF) is based on combination of clinical examination, epidemiological data, pathological findings, ad laborathory methods. Due to the similarity of clinical signs and pathological lesions to those observed in other diseases of swine, and definitive diagnosis cannot be established solely on the basis of clinical examination. Rapid laboratory confirmation is of particular importance, considering the high level of contagiousand significant economic impact of ASF.
In cases of suspected ASF, samples of blood, serum and tissues from dead or diseased pigs are collecter. For direct detection of the virus, whole blood, spleen, lymph nodes, tonsils, kidneys, and lungs are most commonly used. Laborathory diagnosis may be aimed at detecting viral nucleic acid, viral antigen, or specific antibodies.
The most important method for direct detection of the virus is the polymerase chain reaction (PCR), particularly real-time PCR. This method detects ASF virus DNA and, due to its high sensitivity and specificity, represetns one of the principal methods for confirming suspected cases. In addition to PCR, metods for viral antigen tedection may be used, such as the fluorescent antibody test (FAT) and other immunological methods. Their application is particularly important as part of laboratory confirmation of infection.
To detect previous exposure to the virus, serological methods are used to identify spceific antibodies. Among these, ELISA is commonly used, while positive or questionable results may be confirmed by additional serological methods. Serological diagnosis is particularly important in animals that survive infection, in which the virus may no longer be detectable, but specific antibodies are presend.

The diferential diagnosis of ASF is highly importatn because its clinical presentation may resebmle that of numerous infectious and non-infectious diseases. The most important differential diagnosis is classical swine fever (CSF), which may cause high fever, depression, anorexia, haemorrhages and mortality. Due ti the considerable similarity of the clinical and pathological findings, ASF and CSF cannot be reliably distinguished solely on the basis of clinical examination and laborathory confirmation is therefore required.
The differential diagnosis should also include swine erysipelas, which  may have a septicemic course accompanied by fever, skin lesions and mortality. Salmonellosis, particularly septicemic forms, should also be considered, as well as other bacterial septicemic forms that may cause fever, haemorrhages, and sudden death.
In cases of reproductive disorders, other viral diseases of swine that cause abortions, stillbirths, and fetal mumification may also be considered in the differential diagnosis.Therefore, appropriate laborathory diagnostics must be performed in every case of suspected ASF. A combination of epidemiological data, clinical and pathological findings, as well as the results of molecular, antigen detection, and serological tests enables reliable confirmation or exclusion of the disease.

	Свињарство представља једну од најзначајнијих грана сточарске производње у свету и Републици Србији. Свиње имају изузетно велики економски значај због високе репродуктивне способности, брзог раста и квалитетног меса, које представља важан извор протеина у исхрани становништва. Поред економског значаја, свињарство има важну улогу у прехрамбеној сигурности, развоју руралних подручја и укупној пољпопривредној производњи. Здравствено стање запата представља основни предуслов успешне производње, док појава заразних болести може изазвати велике економске губитке услед угинућа животиња, забране промета, ограничење извоза и спровођења мера искорењивања болести.  1,2
	Афричка куга свиња (АКС) представља једну од најзначајнијих вирусних болести домаћих и дивљих свиња. Узрочник болести је вирус афричке куге свиња (ASFV-African Swine Fever Virus),једини члан рода Asfivirus, породице Asfarviridae. Болест карактеристише висока контагиозност, велика смртност која код високо вирулентних сојева може достићи и до 100%, као и одсуство ефикасне терапије. Вирус није зоонотски и не представља опасност по здравље људи, његов утицај на свињарску производњу и међународну трговину свињама и производима од свињског меса је изузетно велик.1,3
	Током последњих петнаест година афричка куга се проширила из ендемских подручја Африке на Европу, Азију и друге делове света, при чему је изазвала највећу епизоотију ове болести у историји. Ширење болести је условило огромне финансијске губитке, смањење производње свињског меса, као и повећање трошкова спровођења мера контроле и биосигурности. Европска унија, Светска Организација за Здравље животиња и Организација за храну и пољопривреду Уједињених Нација сматрају афричку кугу свиња једном од најважнијих  трансграничних болести животиња. 2,4
	У Републици Србији афричка куга свиња први пут је потврђена 2019. године, након чега је болест регистрована код домаћих и популације дивљих свиња. Присуство болести захтевало је спровођење интензивног активног и пасивног надзора, лабораторијске дијагностике, епидемиолошких истраживања, као и правилна диференцијална дијагностика, јер клиничка слика није специфична и може бити слична бројним другимзаразним болестима свиња. [2,5]
Савремена дијагностика афричке куге свиња заснива се на комбинацији клиничког прегледа, патоанатомског налаза, епидемиолошких података и лабораторисјких метода. молекуларне методе, првенствено real-time PCR, данас су златни стандард за доказивање присуства вируса, док серолошке методе имају значај у откривању прележаних или хроничних инфекција и епидемиолошком надзору. Правовремено постављене дијагнозе омогућава брзо спровођење мера контроле, ограничавање ширења болести и смањење економских губитака. [4,6]
Циљ овог дипломског рада јесте да прикаже методе дијагностике афричке куге свиња, њихову примену у лабораторисјкој пракси, значај правилног узорковања и интерпретације резултата, као и диференцијалну дијагностику у односу на болести са сличном клиничком и патоанатомском сликом. Посебна пажња биће посвећена епидемиолошкој ситуацији у РепублициСрбији и значају лабораторијске потврде болести у оквиру националног система надзора.

Свињарство представља једну од најважнијих грана сточарске производње у Републици Србији и има значајну улогу у оезбеђивању прехрамбене сигурности становништва, развоју руралних подручја и укупном економском развоју пољопривреде. Традиционално, производња свиња заузима значајно место у домаћој сточарској производњи захваћујући повољним агроеколошким условима, развијеној производњи кукуруза као основне компоненте сточне хране, као и дугој традицији узгоја свиња на породичним газдинствима. Свињско месо представља најзаступљенију врсту меса у исхрани становништва Србије, због чега стабилна производња има велики национални значај.  [6,7]
Према подацима Републичког Завода за статистику, у Србији се годишње узгаја неколико милиона свиња, причему производња варира у зависности од економских услова, појаве заразних болести и кретања на тржишту, највећи број живптиња налази се на малим и средњим породичним газдинствима, док је знатно мањи број на великим комерцијалним фармама са високим нивоом биосигурности. Управо оваква структура призводње представља један од главних фактора ризика за уношење и ширење заразних болести, нарочито афричке куге свиња. [6,7]
Мала газдинства често карактеришу недовољне биосигурносне мере, слободно држање животиња, исхрана помијама, неконтролисано кретање људи и возила, као и непосредан контакт домаћих са дивљим свињама. Са друге стране, комерцијалне фарме са високим нивоом биосигурности имају знатно манји ризик од инфекције, али у случају појаве, болести трпе огромне економске губитке због неопходног еутаназирања животиња и забране промета. [7, 2]
Афричка куга свиња представља једну од највећих претњи савременом свињарству. Губици настају директно услед угинућа животиња, али индиректно због спровођења мера искорењивања болести, забране транспорта, ограничења међународне трговине, дезинфекције објаката, надокнаде штете власницима  и дуготрајног прекида производње. Због тога се данас сматра да су економске полседице често веће од самих губитака изазваних угинућем животиња. [2,6]
Ефикасан систем раног откривања афричке куге свиња представља основни предуслов успешне контроле болести. Савремена лабораторијска дијагностика, правилно узорковање, брзо пријављивање сумње и спровођење епидемиолошког надзора, омогућавају блаогвремену примену мера контроле и значајно смањују ризик од настанка великих епизоотија. Управо због тога дијагностика и диференцијална дијагностика афричке куге свиња данас представљају један од важних сегмената епизоотиологије у ветеринарској медицини. [2,6]

	Афричка куга свиња (АКС) је висококонтагиозна вирусна болест домаћих и дивљих свиња која представља једну од најзначајнијих епизоотија савременог свињарства. Болест је први пут описана почетком 20. ог века у Кенији, када је уочена појава болести са високом смртношћу код домаћих свиња које су биле у контакту са афричким дивљим свињама. Године 1921. Монтгомери је први детаљно описао болест и разликовао је од тада познате класичне куге свиња. Због места првог описа болест је добила назив афричка куга свиња.  [2,10]
Током више деценија болест је била ограничена на подсахарску Африку, где је опстајала у природном епидемиолошком циклусу између дивљих свиња (брадавичасте свиње) и меких крпеља из род Ornithodoros. Изван Африке први пут је забележена 1957. године у Португалу, након чега се проширила на поједине европске земље. Захваљујући ригорозним мерама искорењивања, болест је елиминисана из већег дела Европе, док је на Сардинији опстала више деценија. [2, 10]
Нова фаза ширења болести започела је 2007. године појавом афричке куге свиња у Грузији, од тада се вирус постепено проширио на Русију, источну Европу, земље Европске Уније и Азију. Посебно велики значај имао је улазак вируса у Кину 2018. године, која је највећи светски произвођач свињског меса. Након тога болест је регострована у великом броју азијских држава, као и у Доминиканској Републици и на Хаитију. [5]
У Републици Србији први пут потврђени случајеви афричке куге свиња регистровани су 2019. године. Од тада болест је потврђена код домаћих и дивљих свиња, због чега се континуирано спроводе мере активног и пасивног надзора, лабораторијске дијагностике, контроле промета животиња и унапређења биосигурности. [2]
[image: ]
[bookmark: _Toc241416152]Слика 1– Историјски ширење болести од Африке ка Европи и Азији

Узрочник афричке куге свиња је вирус афричке куге свиња (African swine fever virus-ASFV), једини представник рода Asfivirus из породице Asfarviridae. То је велик, омотани вирус са дволанчаном ДНК који се размножава претежно у цитоплазми ћелије домаћина, што га разликује од већине ДНК вируса.  [12,13]
Вирус има сложену икосаедралну грађу пречника приближно 200нм. Грађен је од спољашњеф липидног омотача, протеинског капсида, унутрашње мембране и вентралног нуклеоида који садржи геном вируса. Геном чини линеарна дволанчана ДНК величине 170-190кбп, која кодира између 150 и 167 протеина одговорних за репликацију, вируленцију и избегавање имунског одговора. [13]
До данас је описано 24 генотипа ASFV на основу секвенциранја гена п72. У Европи, укључујући Србију, циркулише готово генотип 2, који карактерише висока вирулентност и значајна способност ширења међу домаћим и дивљим свињама. [10,13]
Вирус показује изразиту отпорност у спољашњој средини, може месецима преживети у раслађеном или смрзнутом месу, димљеним и сушеним производимаод свињског меса, као и у крви, лешевима и поједеним ткивима. У костима и коштаној сржи вирус може опстати инфективан веома дуго, што представља један од најважнијих разлога његовог брзог међународног ширења путем контаминираних производа. Истовремено, вирус је осетљив на високе температуре и већину стандардних дезинфекционих средстава када се правилно примењују. [2, 10]
За разлику од класичне куге свиња, ASFV нема доказан зоонотски потенцијалн и не представља опасност по здравље људи. Међутим, због изузетно великих економских последица сматра се једним од најважнијих болести животиња на глобалном нивоу.

Епизоотиологија афричке куге свиња одликује се сложеним обрасцима одржавања и ширења вируса, који укључују домаће, дивље свиње, контаминиране производе животињског порекла, човека као механичког преносиоца и, у појединим географским подручјима, меке крпеље рода Ornithodoros. Разумевање епизоотиологије болести од кључног је значаја за правилно планирање мера надзора, дијагностике и контроле. [1,2,3]
У природним условима, у подсахарсхој Африци вирус се одржава у тзв. силватичном циклусу између афричких дивљих свиња, првенствено брадавичасте свиње (Phacocoerus africanus) и меких крпеља рода Ornithodoros. Оне најчешће не испољавају клиничке знаке болести, али развијају дуготрајну виремију довољну да омогући инфекцију крпеља током храњења. Након тога крпељи могу годинама задржати вирус и пренети га на друге осетљиве животиње. Овакав циклус одржава вирус у природи без присуства домаћих свиња. [1,4]
У Европи и 	Републици Србији епидемиолошка ситуација је другачија. До данас није потврђљна значајна улога меких крпеља рода Ornithodoros  у одржавању болести, па се ширење вируса углавном одвија између домаћих и дивљих свиња, као и посредством човека и контаминираних предмета. Из тог разлога европски епидемиолошки модел означава се као циклус домаћа свиња- дивља свиња-животна средина. [5]
Вирус се излучује готово свим телесним секретима и екскретима оболелих животиња. Највећа концентрација вируса се налази у крви, али се вирус може доказати и у пљувачки, назалном секрету, урину, фецесу и сперми. Заражена свиња постаје инфективна неколико дана пре појаве изражених клиничких знакова болести што представља један од разлога брзог ширења инфекције унутар запата. [1,3]
Најзначајнији пут преноса представља директан контакт између заражених и пријемчивих свиња. Вирус улази у ораганизам преко слузукоже усне дупље, носа и конјуктиве, али и преко оштећења коже. Након уношења у организам вирус веома брзо доспева у регионалне лимфне чворове, где започиње интензивна репликација, након чега наступа виремија и системско ширење инфекције. [3,6]
Поред директног контакта, велики значај има индиректан пренос. Вирус може дуго опстати на контаминираној обући, одећи, транспортним возилима, радном прибору, опреми за храњење, иглама, инструментима и другим предметима који долазе у контакт са зараженим животињама. Управо због тога неадекватна биосигурност представља један од главним фактора ризика за уношење болести на фарму. [2,4]
Посебан епидемиолошки значај имају производи од свињског меса. ASFV може месецима опстати у димљеним, сушеним, сољеним или смрзнутим производима. Исхрана свиња кухињским отпацима или помијама које садрже недовољно термички обрађене производе од свињског меса сматра се једним од најзначајнијих начина уношења болести у запате и била је узрок бројних епидемија широм света. Због тога је у многим државама овакав начин исхране законски забрањен. [1,2]
Дивље свиње имају кључну улогу у епидемиологији афричке куге свиња у Европи. Оне представљају резервоар инфекције и омогућавају дуготрајно одржавање вируса у природи. Угинуле дивље свиње имају посебан епидемиолошки значај, јер вирус може опстати у лешевима недељама или месецима, нарочито током хладнијег дела године. Друге дивље свиње долазе у контакт са остацима леша или контаминираним земљиштем, чиме се инфекција наставља ширити.
На ширење болести значајно утичу и људске активности. Нелегалан промет живих свиња, промет производа од свињског меса без ветеринарске контроле, транспорт животиња, лов, кретање људи између различитих фарми, као и неправилао одлагање лешева представљају важне факторе ризика. Искуства из бројних европских земаља показала су да је човек један од најзначајних чинилаца у брзом ширењу афричке куге свиња на велике удаљености. [2,5]
Пријемчиве врсте за инфекцију су домаћа свиња (Sus Scrofa domesticus) и дивља свиња (Sus scrofa). Остале домаће живптиње не оболевају нити учествују у одржавању инфекције. Људи такође нису пријемчиви за вирус, због чега афричка куга свиња нема зоонотски значај. Међутим, људи имају веома важну улогу као механички преносиоци вируса путем контаминиране одеће, обуће, опреме и возила. [1,6]
У Републици Србији највећи број потврђених случајева повезан је са газдинствима која имају низак ниво биосигурности. Мали број животиња, слободно држање свиња, контакт са дивљим свињама, неадекватна дезинфекција, као и неконтролисан промет животиња представљају најважније факторе ризика. Управо због тога унапређење биосигурности, едукација произвођача и рано лабораторијско потврђивање болести представљају основу успешне контроле афричке куге свиња. [2,5]

Патогенеза афричке куге свиња представља сложен процес који обухвата интеракцију између вируса, ћелија имуног система и одговора организма домаћина. Клиничка слика и тежина болести зависе од вирулентности соја вируса, инфективне дозе, начина инфекције, имунолошког статуса животиње и старости свиња. Високовирулентни сојеви, који тренутно доминирају у Европи и Србији (генотип 2), најчешће изазивају акутни или перакутни облик болести са веома високом стопом смртности. [1,2,3]
Преношење афричке куге свиња може бити директно и индиректно. 
Директан пренос подразумева конакт између инфициране и пријемчиве животиње. Вирус се може налазити у крви, секретима и различитим ткивима инфициране животиње. Посебан епидемиолошки значај има висок ниво вируса у крви, нарочито током акутног тока болести. 
Индиректан пренос се остварије преко контаминираних предмета и материјала. Вирус се може пренети путем опреме, обуће и одеће људи, возила, објеката, који су били у контакту са инфицираним животињама или њихових продуктима. Због тога се у контроли болести посебна пажња посвећује се спровођењу биосигурносних мера. 
	Значајан пут преноса може представљати и храњење свиња контаминираном храном или остацима хране који садрже производе пореклом од инфицираних животиња. 
Кретање заражених домаћих и дивљих свиња представља један од важних фактора ширења болести на нова подручја. 

[bookmark: _Toc241415798][bookmark: _Toc242396344]2.5.1 Улазак вируса у организам

Вирус најчешће улази у организам оралним или назалним путем, након контакта са зараженом животињама или контаминираним материјалом. Ређе. инфекција може настати преко конјуктиве, оштећене коже или убодом меких крпеља. Након уласка у организам вирус пролази  код епител слузокоже и доспева у регионалне лимфне чворове, где започиње примарну репликацију. [1,4]
Посебан афинитет показује према ћелијама моноцитно-макрофагног система. Макрофаги имају централну улогу у патогенези инфекције јер представљају једну од главних циљних популација ћелија за умножавање вируса. 
[bookmark: _Toc241415799][bookmark: _Toc242396345]2.5.2 Примарна репликација и развој виремије

Након умножавања у регионалним лимфним чворовима вирус улази у крвоток и развија се изражена виремија, која може настати већ 24-48 сати након инфекције. Током овог периода вирус сеналази у великом броју циркулишућих моноцита и макрофага, али и слободно у плазми. Концентрација вируса у крви може бити изузетно висока, због чега крв представља најпогоднији узорак за молекуларну дијагностику методом real-time PCR.[3,6]
Вирус током инфекције користи различите механизме којима утиче на функцију инфициране ћелије и имунски одговор домаћина. Инфицирани макрофаги могу омогућити ширење вируса у различита ткива. Након локалне репликације долази до ширења инфекције путем лимфног и крвног система, што омогућава захватање бројних органа. 
	Један од значајних карактеристика афричке куге свиња представља развој виремије, односно присуство вируса у крви. Интезитет и трајање виремије зависе од вирулентности вируса и тока болести. 
	Ширењем вируса путем крви долази до инфекције различитих органа и ткива. Посебно су значајни лимфни органи, слезина, лимфни чворови, коштана срж и друга ткива богата ћелијама моноцитно-макрофагног система. 
Виремија омогућава брзо ширење вируса у слезину, јетру, плућа, бубреге, крајнике, коштану срж и лимфне чворове. Управо у овим органима касније настају карактеристичне патоанатомске промене које, такође имају велики дијагностички значај.
Висока концентрација вируса у крви има значајну улогу у епидемиологији болести, јер крв инфицираних животиња представља веома инфективан материјал. Истовремено, присуство вирусне ДНК у крви представља важну основу за промену молекуларних метода лабораторијске дијагностике, нарочито PCR метода. 

Једна од најважнијих карактеристика инфекције ASFVјесте интензивно разарање ћелија имунског система. Вирус изазива апоптозу лимфоцита, иако се у њима не размножава директно, укључујући TNF-alfa, interleukin-1 (IL-1), interleukin-6 (IL-6) и друге медијаторе запаљења. Овај процес доводи до развоја тзв. цитокинске олује, која представља један од главних узрока системског оштећења организма. [1,5]
Оштећење лимфоидних органа и поремећај функције имунског система имају значајне последице по хомеостазу организма. У тешким облицима болести долази до развоја системског инфламаторног одговора, поремећаја коагулације и оштећења васкуларног система. 

Цирокини и други медијатори запаљења изазивају озбиљно оштећење ендотела крвних судова. Повећава се проспустљивост капилара, долази до изласка плазме у околна ткива, развоја едема и бројних петехијалних и екхимотичних крварења.
Истовремено се активирају механизми коагулације , што може довести до развоја дисеминоване интраваскуларне коагулације (ДИК). Током ДИК-а долази до стварања бројних микротромба у крвним судовима, након чега се троше фактори коагулације и развијају опсежна спонтана крварења. овај механизам објашњава појаву карактеристичних хеморагија у лимфним чворовима, бубрезима, срцу и другим органима оболелих животиња. [3,6]

Слезина представља један од органа који трпи највећа оштећења током инфекције. Због интензивне репликације вируса и задржавање велике количине крви долази до изражене спленомегалије. Слезина постаје тамноцрвенедо готово црне боје, увећана је, мека и лако се цепа приликом манипулације. Ове промене имају значај и за дијагностику, јер слезина може представљати одговарајући материјал за лабораторијско доказивање присуства афричке куге свиња. 
Лимфни чворови су увећани, изразито едематозни и прожети бројним крварењима. Посебно су захваћени гастрохепатични, ренални, мезентеријални и мандубуларни лимфничворови. Такође, представљају значајно место репликације вируса и развоја патолошких промена. Хеморагије у лимфним чворовима могу бити посебно изражене и представљају важан налаз приликом патоморфолошког прегледа. 
У бубрезима се развијају бројна тачкаста крварења локализована пре свега у кори бубрега, док се у плућима јавља едем, конгестија и интерстицијална пнеумонија различитог степена изражености.
Јетра показује знаке конгестије и дегенерације хепатоцита, док срце често има бројна петехијална и екхимотична крварења на пикарду и ендокарду. [2,4]

Код инфекције високовирулентним сојевима смрт животиње наступа најчешће између шестог и десетог дана након инфекције. Код Поједиих животиња болест може имати перакутни ток, при чему угинуће наступа веома брзо, често пре развоја карактеристичних патоанатомских промена.
Сојеви средње вирулентности могу изазвати субакутни облик болести са нешто дужим током и мањом смртношћу, док нисковирулентни сојеви доводе до хронићне болести коју карактеришу губитак телесне масе, хронична пнеумонија, артритиси,некрозе коже и дуготрајна перзистенција вируса у организму. Такви случајеви имају велики епидемиолошки значај јер представљају потенцијални извор инфекције за друге свиње. [1,5]
Познавање патогенезе афричке куге свиња је од изузетногзначаја за правилно узорковање и лабораторијску дијагностику. Будући да се вирус веома рано појављује у крви и лимфним органима, управо пуна крв, слезина, лимфни чворови и крајници представљају узорке избора за доказивање вируса методама молекулане фијагностике. Разумевање механизама настанка васкуларних оштећења и хеморагија омогућава правилно тумачење патоанатомских промена и олакшава диференцијалну дијагностику у односу на друге хеморагичне болести свиња. [3,6]

[bookmark: _Toc241415804][bookmark: _Toc242396350]2.6. Клиничка слика

Клиничка слика афричке куге свиња веома је променњива и зависи од вирулентности соја вируса, инфективне дозе, начина инфекције, старости и имунолошког статуса животиње. На основу тока болести разликују се:
· перакутни, 
· акутни, 
· субакутни и 
· хронични облик. 
У Европи и Републици Србији најчешће серегиструје акутни облик болести изазван високовирулентним сојевима генотипа 2, који се одликује веома високом смртношћу. Код инфекције високо вирулентним сојевима болест најчешће има веома тежак ток, док инфекција мање вирулентим сојевима може довести до блажих и дуготрајних клиничких манфестација.
Клинички знаци нису сами по себи довољно специфични за постављање дефинитивне дијагнозе. Међутим, њихово правилно препознавање, нарочито када се посматрају заједно са епизоотиолошким подацима и патоморфолошким налазом, има велики значај у формирању сумње на афричку кугу свиња. 

Перакутни облик се јавља код инфекције изразито вирулентним сојевима вируса. Ток болести траје свега један до 3 дана, а поједине животиње моу угинути без развоја карактеристичних клиничких знакова. 
Први симптом често представљају нагли пораст телесне температуре изнад 41° Ц. Животиње постају апатичне, одбијају храну и врло брзо долази до угинућа  услед развоја септикемије и циркулаторног колапса. У овом облику болести патоанатомске промене могу бити слабо изражене или потпуно одсутне, што отежава постављање сумње само на основу обдукције. 
Перакутни облик има посебан еппидемиолошки значај јер се болест може проширити на велики број животиња пре него што се постави сумња на афричку кугу свиња.

Акутни облик представља најчешћи облик болести код домаћих свиња у Европи.
Инкубација траје најчешће од четири до 7 дана, мада може бити и краћа или дужа у зависности од начина инфекције и инфективне дозе.
Болест почиње наглим порастом телесне температуре која достиже 40,5-42°Ц. Температура остаје повишена неколико дана и представља један од првих клиничких знакова. 
Истовремено се јавља изражена апатија, губитак аптетита, слабост и груписање животиња због осећаја хладноће. Оболеле свиње нерадо устају, крећу се успорено и показују знаке опште депресије.
Како болест напредује развијају се респираторни поремећаји у виду убрзаног и отежаног дисања, док се код појединих животиња јавља кашаљ.
Чест симптом представља повраћање, док се код неких животиња развија пролив који касније може прећи у опстипацију.
Код гравидних крмача веома често долази до абортуса без претходно изражених клиничких знакова болести.
Један од карактеристичних симптома јесте појава цијанотичних промена на кожи у ределу ушију, репа, абдомена, дисталних делова екстремитета и њушке. Ове пормене настају као последица васкуларних оштећења и поремећаја циркулације.
Накожи се могу уочити петехијална и екхимотична крварења различите величине.
Непосредно пре угинућа развијају се неуролошки симптоми попут некоординисаног кретања, дрхтање мишића, лежења на боку и грчевитих покрета.
Смртност код акутног облика болести веома је висока и черсто прелази 90%, док код појединих високовирулнтних изолата може достићи готово 100%.

Субакутни облик болести изазивају сојеви средње вирулентности. Ток болести траје од 2-4 недеље. Клинички знаци су слични акутном облику, али се мање изражени. Темпреатура је повишена, али може повремено опадати.
Животиње губе телесну масу, слабије узимају храну и заостају у расту. СМртност је нижа него код акутног облика и обично износи између 30% и 70%.
Код дела животиња може доћи до привременог опоравка, али оне могу остати носиоци вируса одређени временски период.

Хронични облик се ретко среће у Европи јер циркулишу претежно виоковирулентни изолати. Болест траје неколико недеља или месеци.
Доминирају хронично мршљвљење, повремена темперетатура, отечени зглобови, хромост, некрозе коже, хронична пнеумонија и увечани лимфни чворови.
Код појединих животиња развијају се декубитуси, улцерације коже и секундарне бактеријске инфекције услед изражене имуносупрсије.
Иако је смртност нижа, овакве животиње представљају епидемиолошки значајан извор инфекције.

Код дивљих свиња клиничка слика углавном одговара акутном току болести. Најчешће се у природи проналазе угинуле животиње без претходног уочавања симптома.
Код живих јединки могу се приметити успорено кретање, губитак страха од људи, отежано устајање, исцрпљеност и респираторне сметње.
Масовно угинуће дивљих свиња представља један од првих показатеља присуства афричке куге свиња на одређеном подручју и због тога има велики значај у систему пасивног надзора.

У зависности од тока болести, код афричке куге свиња могу се јавити:
· повишена телесна температура
· апатија и депресија
· анорексија
· слабост и поремећај кретања
· повраћање
· дијареја, која може бити хеморагична
· респираторни поремећаји
· хеморагије на кожи
· цијаноза коже, нарочито ушију и дисталних делова екстремитета
· поремећаји циркулације
· неуролошки знаци
· нагла угинућа и повећан морталитет у стаду
Веома важно је нагласити да ни један од наведених клиничких знакова није патогномоничан за афричку кугу свиња. Слични знаци могу се јавити и код других вирусних, бактеријских паразитских и токсичних обољења. Због тога се клинички преглед користи првествено за постављање сумње, док се дефинитивна потврда болести заснива на лабораторијским методама. 

Патоанатомске промене код афричке куге свиња настају као последица интензивне репликације вируса у моноцитно-макрофагном иситему, развоја изражене виремије, оштећења ендотела крвних судова и поремећаја коагулације. Код високовирулентних сојева, који тренутно доминирају у Европи и Републици Србији, промене су веома изражене и представљају важан основ за постављање сумње на афричку кугу свиња, иако саме по себи нију патогномоничне. дефинитивна дијагноза може се поставити искључиво лабораторијским испитивањем.
Током спољашњег прегледа леша уочава се лоша ухрањеност код животиња које су дуже боловале, док код акутних случајева спољашње промене могу бити слабо изражене. На кожи ушију, абдомена, унутрашње стране бутина, репа и дисталних делова екстремитета често се запажа цијаноза, праћена пшетехијалним или екхимотичним крварењима. код појединих животиња присутна је крвава пена око ноздрва или уст, као и трагови крвавог пролива у перианалној регији.

Како за афричку кугу свиња нема доступне вакцине, поуздано и брзо рано откривање болести је кључно код примене веома стриктних ветеринарско-санитарних и биосигурносних контролних мера, а чијом применом се спречава даље ширење заразе. 
АКС дијагностика омогућава идентификацију животиња које су оболеле или које су претходно биле заражене АКС. Одговарајућа дијагностика обухвата откривање и идентификацију специфичних антигена АКС, или генома агенса (ДНК) и антитела, којима се добијају важне информације које су неопходне за спровођење програма контроле. 
Код природних инфекција инкубациони период износи од 4 до 19 дана. Два дана пре испољавања клинички видљивих знакова, инфициране животиње почињу да излучују велике количине вируса – АКС. Појава специфичникх антитела у крви, сероконверзија, настаје 7 до 9 дана након инфекције, а присуство антитела може бити детектовано до краја живота животиње. 

Позитиван резултат теста може имати две стране и то:
1. да је испитивана животиња била инфицирана у времену узорковања.
2. да су присутне специфична антитела према АКС и која указују да је испитивана животиња била инфицирана или је имала инфекцију у прошлости коју је преболела и остала серопозитивна до краја живота.
Дијагностика и утврђивање АКС може се доказати следећим тестовима:
1. PCR
2. FAT
3. ELISA
Дијагностички поступак може се приказати кроз неколико међусобно повезаних фаза:
 (
узорковање
) (
патоморфолошки преглед
) (
клинички преглед
) (
епизоотиолошка процена
)
	
 (
потврда-искључивање сумње
) (
интерпретација резултата
) (
лабораторијско испитивање
)


[bookmark: _Toc241416158]Слика 7 – Дијагностички поступак

[bookmark: _Toc241415813][bookmark: _Toc242396359]2.9. Епизоотиолошка процена

Први корак у дијагностичком процесу представља прикупљање релевантних епизоотиолошких података. Ветеринар треба да утврди порекло животиња, њихово претходно кретање, контакте са другим стадима, могуће контакте са дивљим свињама и информације о здравственом стању животиња у објекту. 
Велику пажњу треба посветити наглом повећању морталитета, појави фебрилних животиња, поремећајима општег здравственог стања и појави хеморагијских знакова. Од великог значаја је утврдити да ли је било недавног увођења нових животиња, транспорта животиња или производа животињског порекла, као и промена у биосигурносним процедурама. 
У подручјима у којима је болест присутна код дивљих свиња, информације о њиховој активности и налазима у околини представљају важан део процене ризика.
Епизоотиолошка анамнеза не може потврдити инфекцију, али омогућава процену вероватноће појаве болести и помаже ветеринару да правовремено препозна ситуације у којима је потребно лабораторијско испитивање. 

[bookmark: _Toc241415814][bookmark: _Toc242396360]2.10. Клиничка дијагностика

Клинички преглед обухвата процену општег стања животиња, телесне температуре, понашања, апетита, начина кретања и присуства респираторних, дигестивних и других поремећаја. 
Посебну пажњу треба обратити на:
· повишену телесну температуру
· апатију и депресијуж
· губитак апетита
· слабост
· повраћање и дијареју
· хеморагијске промене на кожи
· цијанозу ушију и других делова коже
· нагла угинућа
Поменути клинички знаци могу бити различитог интезитета и не морају бити присутни код свих оболелих животиња. Код перакутних случајева угинуће може наступити пре развојакарактеристичне клиничке слике, док код хроничких облика знаци могу бити благи и неспецифични. Клинички преглед се не сматра методом дефинитивне потврде болести. Основна улога клиничног прегледа је да омогући рано препознавање сумњивих животињаи усмеравање даљег дијагностичког поступка. 

[bookmark: _Toc241415815][bookmark: _Toc242396361]2.11. Патоморфолошка дијагностика

	Код угинулих животиња патоморфолошки преглед представља важан део дијагностичког процеса. Налаз хеморагијских промена, увећаних и хеморагичних лимфних чворова, спленомегалије, петехијалних крварења на бубрезима и других карактеристичних промена може повећати сумњу на афричку кугу свиња. 
	Патоморфолошке промене нису специфичне. Веома велики проблем представља њихова сличност са променама код класичне куге свиња, али и појединих бактеријских септикемија. Из тог разлога патоморфолошки преглед треба посматрати као део интегрисаног дијагностичког поступка, а не као коначну методу потврде болести. Обдукција омогућава узимање одговарајућег материјала за лабораторијско испитивање. Избор материјала зависи од стања животиње, тока болести и сврхе испитивања.

[bookmark: _Toc241415816][bookmark: _Toc242396362]2.12. Узорковање материјала

Правилно узорковање материјала представља једну од најважнијих фаза лабораторијске дијагностике. Уколико је узорак неодговарајућ, недовољне количине, контаминиран или неадекватно транспортован, долази до непоузданог резултата, па чак и ако је лабораторијска метода одговарајућа. 
Сви узорци се морају узимати уз поштовање биосигурносних процедура, како би се спречило ширење вируса током прегледа и транспорта материјала. Код живих животиња, пуна крв уз одговарајући антикоагуланс представља важан материјал за молекуларну детекцију вируса, посебно у акутној фази болести, када је присутна изражена виремија. Код угинулих животиња, за лабораторијско доказивање могу се користити различити органи и ткива. Међу најзначајнијим узорцима су:
· слезина
· лимфни чворови
· крв или крвни угрушци
· крајници
· коштана срж
· бубрези
· плућа
· јетра
· други органи са израженим патолошким променама
Избор узорка треба прилагодити клиничкој ситуацији. Код животиња које су угинуле пре узорковања, нарочито ако је дошло до аутолизе, избор материјала може бити другачији него код свеже угинулих животиња. 



[bookmark: _Toc241415817][bookmark: _Toc242396363]2.12.1. Крв

Крв представља важан узорак код акутно инфицираних животиња. Вирусна ДНК се може детектовати у крви током виремије, због чега је пуна крв један од значајнијих узорака за ПЦР дијагностику. Приликом узорковања крви неопходно је користити одговарајући коагуланс и обезбедити правилно означавање узорка. 

[bookmark: _Toc241415818][bookmark: _Toc242396364]2.12.2. Слезина

	Као и крв, слезина представља један од најважнијих узорака код угинулих животиња. Код акутних облика болести вирус може бити присутан у високој концентрацији, што омогућава успешну детекцију вирусне ДНК. Због карактеристичних патоморфолошких промена на слезини, овај огран има истовремено дијагностички и патоморфолошки значај. 

[bookmark: _Toc241415819][bookmark: _Toc242396365]2.12.3. Лимфни чворови

	Лимфни чворови заузимају значајно место репликације вируса и могу садржати велике количине вирусног материјала. Од великог су значаја када су увећани или хеморагични. За лабораторијско испитивање могу се користити различити лимфни чворови. 

[bookmark: _Toc241415820][bookmark: _Toc242396366]2.13. Доказивање генома вируса АКС ланчаном реакцијом полимеразе (PCR)

PCR или ланчана реакција полимеразе, користи се за откривање генома АКС у узорцима пореколом од свиње – крв, органи, итд. и крпеља. Веома мали фрагменти вирусне ДНК умножавају се помоћу PCR методе до количина које могу да се детектују. Сви PCR тестови који су валидирани, омогућавају откривање ДНК афричке куге свиња чак и пре појављивања клиничких знакова болести. PCR тест омогућава постављање дијагнозе афричке куге свиња у року од неколико сати од пријема узорка у лабораторију. У детекцији афричке куге свиња, PCR представља осетљиву, специфичну и брзу алтернативу изолације вируса. PCR метода одликује се већом осетљивошћу и специфичношћу од других алтернативних метода за детекцију антигена (ELISA и FAT). Због екстремне осетљивости PCR метода је подложна унакрсној контаминацији, и из тог разлога треба предузети одговарајуће мере предострожности како би се смањио и контролисао овај ризик. 
Конвеционални PCR и PCR у реалном времену (Real time PCR), су препоручени од стране ОIЕ-а, у Приручнику за дијагностичке тестове и вакцине копнених животиња (издање из 2016. године). Током година, извршена је њихова валидација и технике су постале веома корисне методе рутинске дијагностике АКС. 
PCR метода представља методу избора у случају преакутних, акутних или субакутних инфекција афричке куге свиња. PCR тест открива геном вируса и може се добити позитиван резултат и онда када се не може утврдити присуство вируса методом изолације. То га чини веома корисним средством за откривање ДНК афричке куге свиња код инфицираниих свиња са ниским или умерено вирулентим сојевима. PCR тест не обезбеђује информације о инфективности вируса, али мое да прижи информације квантитативне природе. 

[bookmark: _Toc241415821][bookmark: _Toc242396367]2.13.1. Real – time PCR

	Real-time PCR, односно PCR у реалном времену, омогућава праћење процеса амплификације током самог одвијања реакције. Детекција се заснива на флуоресцентном сигналу који се повећава са порастом количине амплификованог продукта. PCR у реалном времену се широко користи у лабораторијској дијагностици афричке куге свиња због своје осетљивости, специфичности и могућности обраде великог броја узорака. 
	Најзначајнија предност ове методе јесте могућност стандардизације поступка и релативно брза обрада узорака, што је изузетно важно током епизоотија када је потребно испитати велики број животиња. 
	Уколико је резултат PCR теста позитиван, то указује на присуство вирусне ДНК у испитаном узорку. Интерпретација резултата мора узети у обзир и квалитет узорака, клиничку слику и епизоотиолошке околности. 




[bookmark: _Toc241415822][bookmark: _Toc242396368]2.13.2. Изолација вируса афричке куге свиња

Од великог је значаја нагласити да ЦПЕ, у одсуству хемадсорпције, може бити последица цитотоксичности самог инокулума или да је узрокована присуством других вируса као што је вирус Аујецкијеве болести, или присуством изолаза афричке куге свиња који се не одликује особином хемадсорпције. 

[bookmark: _Toc241416159]Слика 8 - Реакција хемадсорпције - ХАД
У оваквим случајевима, присуство афричке куге свиња, може се потврдити на седименту ћелијске културе другим вирусолошким тестовима укључујући тестове FAT или PCR. Уколико се не примети никаква промена, или ако су тестови PCR и FAT негативни, супернатант мора се поново инокулисати у свежу ћелијску културу, 3 до 5 пута, пре него што се одбаци могућност присуства афричке куге свиња. 
Метода изолације вируса у ћелијској култури и идентификација помоћу реакција хемадсорпције препоручују се као референтне методе за потврђивање позитивних резултата добијених другим тестовима  - ELISA, FAT или PCR. 
Ова метода се препоручује и у случајевима када је афричка куга свиња утврђена другим методама, посебно у случају првог избијања афричке куге свиња у некој области. Изолација вируса  је од суштинског значаја, уколико је циљ добијање веће количине вируса, за будуће молекуларне и студије биолошке карактеризације. 

[bookmark: _Toc241415823][bookmark: _Toc242396369]2.14. Доказивање антигена вируса афричке куге свиња тестом директне имунофлуоресценције – ФАТ (FAT)

Тест директне имунофлуоресценције или FAT, може се користити приликом детекције антигена афричке куге свиња у ткивима свиња. Принцип FAT теста је микроскопска детекција вирусних антигена у отисак препаратима или танким криостатским резовима ткива органа. Интрацелуларни антигени се детектују коришћењем специфичних антитела коњугованих са флуоресцентном бојом. FAT се користи и за детекцију антигена афричке куге свиња у културама ћелија леукоцита у којима се не примећује ХАД, и на тај начин се могу идентификовати не-хемадсорбујући сојеви афричке куге свиња. Овај тест се може користити код разликовања ЦПЕ произведеног од стране афричке куге свиња и оног који производе други вируси или који је настао услед цитотоксичности инокулума. 
Контроле, позитивне и негативне, користе се да би се обезбедило правилно тумачење резултата. FAT представља високо осетљив тест за случајеве перакутног и акутног тока афричке куге свиња и може се извести прилично брзо. Представља робустан тест, и у великој мери је замењен PCR методом. Такође, реагенси нису више широко доступни. Од великог је значаја споменути да код субакутног и хроничног тока болести FAT има значајно нижу осетљивост, чак 40%. 

[bookmark: _Toc241416160]Слика 9 - Локализација вируса афричке куге свиња у тонзилама инфициране животиње детектована FAT тестом

[bookmark: _Toc241415824][bookmark: _Toc242396370]2.15. Доказивање антигена вируса афричке куге свиња директним ELISA тестом

Антигени вируса афричке куге свиња, могу бити детектовани коришћењем ЕLISA теста. ЕLISA тест је јефтинији за постављање дијагнозе од PCR методе, при чему омогућава испитивање великог броја узорака у кратком времену без специјалне лабораторијске опреме. Код субакутног и хроничног тока болесто, као и код FAT методе, ЕLISА тест има значајно нижу осетљивост. Поред тога, добијени узорци су често у лошем стању и због тога смањују осетљивост самог теста. Из тог разлога антиген ЕLISA препоручује се само за испитивање на нивоу стада и то са паралелним извођењем и других вирусолошких и серолошких тестова.
[bookmark: _Toc241415825][bookmark: _Toc242396371]2.15.1. Доказивање антитела специфичних за вирус афричке куге свиња ЕLISA тестом

Најчешће коришћени дијагностички тестови су серолошки тестови, због њихове једноставности, релативно ниских трошкова и потребе да имате само неколико специјализованих делова опреме. С обзиром да против афричке куге свиња нема вакцине, присуство специфичних антитела за афричку кугу свиња увек указује на тренутну или ранију инфекцију. Антитела специфична за афричку кугу свиња јављају се рано након инфекције и перзистирају и дуже од неколико година. Врло често се дешава да свиња угине у перакутном и акутном току инфекције, пре него што ниво антитела постане детектибилан. Зато је препорука да се у раним фазама инфекције узимају узорци и за откривање вирусне ДНК. 
За детекцију антитела препоручени тестови укључују ЕLISA тест као скрининг тест, праћен ИБ тестом, или ИФА тестом, као потврдним тестовима. IPT тест се може користити као алтернативни потврдни тест за детекцију афричке куге свиња, антитела у серуму и ткивном ексудату свиња. Поменути тест се може лако применити код великог броја узорака, а не захтева скупу опрему за микроскопску флуоресценцију а одликује се и одговарајућом осетљивошћу. 
ЕLISA тест представља веома корисну технику, која се широко користи код опсежних серолошких студија у случају већег броја заразних болести животиња. Најзначајније особине ове методе су:
1. висока осетљивост и специфичност 
2. брзина
3. ниска цена
4. лако тумачење резултата. 
Велики број популације може се брзо испитати захваљујући доступној аутоматској опреми. 

[bookmark: _Toc241416161]Слика 10- Детекција антитела специфичних за вирус афричке куге свиња имуноблот тестом – IB
ЕLISA тест заснива се на примени ензимом обележених антитела којима се обезбеђују утврђивање присуства антитела специфичних за афричку кугу свиња у узорцима серума. Када се антитела и антиген вежу једни са другима, након додавања супстрата за одређени ензим долази до реакције разлагања супстрата и промене боје, чиме се идентификује присуство афричке куге свиња. 
Лоше чување серума или погрешно руковање и хемолизовани узорци, могу довести чак и до 20% лажно позитивних резултата. Из тог разлога сви позитивни и сумњиви узорци успостављени ЕLISA тестом, морају бити потврђени алтернативним серолошким конфирмационим тестовима. 
Имуноблот тест представља брзу и осетљиву методу за детекцију и карактеризацију протеина. Овај тест се заснива на специфичности препознавања датог антигена и према њему специфичног антитела. Имуноблот тест укључује производњу антиген трка са антигенима вируса. 
Први вирусни протеини који индукују продукцију специфичних антитела према АКСВ код свиња, увек реагују код свих инфицираних животиња позитивно IB тестом. Позитивне реакције, присуство специфичних антитела, могу се у серумима  животиња установити 7 до 9 дана после инфекције, и одржавају се и неколико месеци након инфекције код преживелих животиња. Серум од животиња које су вакцинисане против других вируса, може изазвати лажно позитивне реакције. Када дође ди таквих случајева, треба применити алтернативне конфирмационе тестове као што су FAT или IPT. 

[bookmark: _Toc241415826][bookmark: _Toc242396372]2.16. Доказивање антитела специфичних за вирус афричке куге свиња тестом индиректне имунофлуоресценције – ИФА

[bookmark: _GoBack]ИФА тест -IFA test- заснива се на детекцији антитела који су специфични за АКСВ која се везују за ћелије културе ткива бубрега зелених мајмуна које су претходно инфициране адаптираним сојем АКСВ. Реакција између антитела и антигена открива се применом коњугата обележеним флуоресцеин изотиоцијанатом. Уколико су узорци позитивни, они се одликују специфичном флуоресценцијом у цитоплазми инфицираних  ћелија. ИFA представља брзу технику са високом осетљивошћу и специфичношћу за детекцију антитела специфичних за АКСВ у серуму, плазми или ексудатима ткива.

[bookmark: _Toc241415827][bookmark: _Toc242396373]2.17. Доказивање антитела специфичних за вирус афричке куге свиња тестом индиректне имунопероксидазе – IPT

Тест индиректне имунопероксидазе или IPT тест, представља имуноцитохемијску технику која се примењује на фиксираним ћелијама и у којој се деловањем пероксидазе утврђује формирање комплекса антитела и антигена. У квиру ове продеуре, ћелијска линија бубрега зелених мајмуна инфицирана је адаптираним слојем афричке куге свиња. Затим се инфициране ћелије фиксирају и користе се као антгени за пдређивање присуства антитела специфичних за афричку кугу свиња у узорцима. IPT представља брзу технику са високом осетљивошћу за детекцију антитела која су специфична за афричку кугу свиња у серуму, плазми или ексудатима ткива. Читање резултата је лакше него код ФАТ теста, због визуелизације. 

[bookmark: _Toc241416162]Слика 11- Детекција антитела специфичних за вирус афричке куге свиња IPT тестом
Тренутно су доступни дијагностички тестови који омогућавају да се поуздано утвди дијагноза афричке куге свиња, и то комбиновањем метода које се заснивају на детекцији вируса и детекцији антитела. 
Код вирусолошке дијагностике најчешће се користи PCR -у реалном времену (real-time PCR), обезбеђујући осетљиву, специфичну и брзу детекцију ДНК – специфичног дела генома афричке куге свиња. Због могућности унакрсне контаминације, позитивн резултат добијен PCR методом код сѕамо једне слободно пуштене животиње, треба потврдити додатним тестовима за откривање вируса и треба их комбиновати са другим серолошким, патолошким и епизоотиолошким налазима. PCR тест само открива присуство вирусне ДНК, а не живи вирус. И из тог разлога се препоручује покушај изолације вируса из датих позитивних узорака пре потврде жаришта у новом региону. 

[bookmark: _Toc241416163]Слика 12– Кратак преглед лабораторијских дијагностичких метода које се примењују код афричке куге свиња

Због ограничења тестова, валидирни ЕLISA тестови, представљају технику избора за детекцију антитела специфичних за афричку кугу свиња, посебно за скрининг узорака серума. Потврди тестови – ИБ, IFА или IPТ – кључни су за идентификаију лажно позитивних ЕLISA резултата. 
Прецизна дијагноза афричке куге свиња обавезно мора да укључи резултате вирусолошких и серолошких лабораторијских испитивања заједно са клиничким, патолошким и епизоотиолошким налазима. 
[bookmark: _Toc241415828][bookmark: _Toc242396374]2.18. Диференцијална дијагностика афричке куге свиња

Диференцијална дијагностика афричке куге свиња представља важан део дијагностичког поступка, из разлога што се клинички знаци и патоморфолошке промене код афричке куге свиња могу преклапати са променама које се јављају код других заразних и незаразних обољења свиња. Посебан значај има разликовање афричке куге свиња од класичне куге свиња, из разлога што обе болести могу изазвати високу температуру, хеморагијске промене, поремећаје општег здравственог стања, али и повећан морталитет.
Диференцијална дијагностика не треба да се заснива само на појединачном клиничком или патоморфолошком знаку. Од великог значаја је да се узме у обзир епизоотиолошка амамнеза, ток болести, клинички налази, резултати обдукције и лабораторијска испитивања. 
Болести које могу бити укључене у диференцијалну дијагнозу афричке куге свиња, могу се разликовати у зависности од клиничког облика болести и доминантних симптома. Велику пажњу треба обратити на болести које изазивају фебрилна стања, хеморагије, поремећаје циркулације, респираторне и дигестивне знаке, и повећан морталитет. 

[bookmark: _Toc241415829][bookmark: _Toc242396375]2.18.1. Класична куга свиња

ККС или класична куга свиња, представља најзначајнију диференцијално-дијагностичку болест у односу на афричку кугу свиња. ККС изазива вирус класичне куге свиња – Classical swine fever virus – који припада роду Pestivirus и фамилији Flaviviridae. 
Клиничка слика класичне куге свиња зависи од вирулентности соја и имунолошког статуса животиње. Код акутних инфекција могу се јавити висока температура, апатија, анорексија, респираторни и дигестивни поремећаји, хеморагије на кожи и поремећаји кретања. 
И код АКС и ККС могу се јавити хеморагије, повећани лимфни чворови, промене на слезини и бубрезима, због чега патоморфолошки преглед често није довољан за поуздано разликовање. 
Једна од промена која може бити кључна у диференцијалној дијагнози ККС је присуство карактеристичних инфаркта на слезини, њихов изостанак не искључује класичну кугу свиња. Код ККС могу бити присутне и промене на дебелом цреву, нарочито код неких облика болести. 
Због великог преклапања клиничке слике, али и патоморфолошке, лабораторијско разликовање је од кључног значаја. PCR и друге валидиране методе омогућавају идентификацију узрочника и разликовање АКС и ККС. 

[bookmark: _Toc241415830][bookmark: _Toc242396376]2.18.2. Салмонелоза

	Салмонелоза свиња може имати различите клиничке манифестације, укључујући ентероколитис и септихемијски облик болести. Септихемијски ток може бити праћен високом температуром, депресијом, анорексијом и угинућем. Код тежих случајева могу се јавити цијаноза коже, поремећаји циркулације и хеморагијске промене. Ове манифестације могу имати одређену сличност са акутним обликом афричке куге свиња. 
	Дијагноза салмонелозе заснива се на изолацији и идентификацији бактерије, као и на примени одговарајућих молекуларних метода. Лабораторијско доказивање салмонелозе, омогућава разликовање од афричке куге свиња. 

[bookmark: _Toc241415831][bookmark: _Toc242396377]2.18.3. ПРРС - PRRS – синдром репродуктивног и респираторног поремећаја свиња

	ПРРС (PRRS) – синдром репродуктивног и респираторног поремећаја свиња, изазива вирус репродуктивног и респираторног синдрома свиња. Ова болест има значајан економски утицај на свињарску производњу.
	Клиничка слика се разликује од узраста животиња и карактеристика вирусног соја. Код малих прасади, али и младих животиња, могу доминирати респираторни знаци, док се код репродуктивних категорија могу јавити поремећаји репродукције. 
	ПРРС се у неким случајевима може разматрати у диференцијалној дијагностици болести праћених респираторним знацима и повећаним морталитетом, али типична слика акутне АКС и PRRS најчешће се разликије по току болести и доминантним симптомима. Лабораторијска потврда PRRS заснива се на методама као што су PCR и серолошка испитивања.

[bookmark: _Toc241415832][bookmark: _Toc242396378]2.18.4. Erizipel – Црвени ветар

	Црвени ветар изазива бактерија Erysipelothrix rhusiopathiae. Ова бактерија представља грам – позитивну бактерију, штапићастог облика, релативно отпорну у спољашњој средини и способну да дуго опстане у земљишту, води и органском материјалу. 
	Свиње могу бити клицоноше без изражених клиничких знакова, што је значајно за одржавање инфекције у запату. 
	Бактерија најчешће улази у организам преко:
1. оштећене коже
2. слузокоже дигестивног тракта
3. слузокоже респираторног система
Извор инфекције могу бити:
1. болесне свиње
2. здраве клицоноше
3. контаминирана храна и вода
4. опрема и објекти.
Ширењу болести погодију стрес, лоши хигијенски услови, висока густина животиња и друге болести. Након уласка у организам, бактерија доспева у крвоток, где се може ширити по различитим органима. Код акутног облика настаје септикемија, а код хроничног тока бактерија може довести до артритиса или ендокардитиса. Због тога клиничка слика може значајно да варира. 
Најчешће се разликују следећи клинички облици:
1. Перакутни облик: може наступити веома брзо и могу се јавити висока температура, изразита слабост, одбијање хране, отежано кретање, поремећаји циркулације и угинуће. Кожне промене не морају бити присутне.
2. Акутни облик: карактеристични знаци су висока температура (врло често око 40-42), депресија, губитак апетита, жеђ, укоченост и оежано кретање, црвенило коже. Најпознатији знак су ромбоидне промене на кожи. Оне могу бити црвене, љубичасто-црвене, јасно ограничене и различите величине. Ове промене настају због поремећаја циркулације у кожи. 
3. Субакутни облик: клинички знаци су блажи. Могу се јавити повишена температура, слабији апетит, карактеристичне промене на кожи, као и пролазна слабост. Свиње се врло често опораве. 
4. Хронични облик: може се јавити након акутне инфекције. Најзначајније компликације су: артритис (отечени зглобови, болност, укоченост, шепање), ендокардитис (захватање срчаних залистака, прогресивна слабост, отежано дисање, мршављење, и понекад изненадно угинуће).
Дијагноза се поставља на основу комбинације анамнезе, клиничких знакова, патоморфолошког налаза и лабораторијске потврде. За лабораторијску дијагностику може се користити: бактеролошки преглед, изолација узрочника, молекуларне методе, други лабораторијски тестови према доступности лабораторије. Код акутно угинулих животиња узорци се узимају из одговарајућих органа, крви или ткива, у зависности од клиничке ситуације и протокола лабораторије. 
	Код бактеријске инфекције терапију одређује ветеринар. Ова бактерија је врло често осетљива на пеницилине, па се они традиционално користе у терапији. Али, избор лека, доза, начин припреме и трајање терапије морају бити одређени према:
1. клиничкој ситуацији
2. категорији животиње
3. локалним прописима
4. ветеринарском налогу
Најважнијемере превенције су: вакцинација, хигијена (редовно чишћење, дезинфекција, контрола контаминације, правилно уклањање лешева), контрола запата, али и смањење стреса. 

[bookmark: _Toc241415833][bookmark: _Toc242396379]2.18.5. Morbus Aujeszky – Aujeszkyjeva bolest

	Представља вирусну, заразну болеих и дивљих свиња, коју изазива Suid alphaherpesvirus 1, из породице Herpesviridae.
	Домаће и дивље свиње су природни домаћини и најважнији резервоар вируса. Болест код свиња, може имати различит ток, од тешког до субклиничког. Прасад су посебно осетљива и код њих болест може изазвати веома високу смртност. Код одраслих свиња чешће се јављају респираторни знаци, репродуктивни поремећаји и слабији клинички симптоми. Такође, и друге се животиње могу заразити, али код њих се болест завршава угинућем. Човек није осетљив. 
	Клиничку слику код прасади прати: повишена температура, депресија, анорексија, неуролошки знаци, отежано дисање и висока смртност.
	Клиничку слику код старијих животиња прати: кашаљ и отежано дисање, кијање, повишена температура, анорексија, репродуктивни проблеми. 
	Вирус се може ширити директиним контактом између свиња, респираторним секретима, секретима заражених животиња, преко контаминиране опреме, одеће и обуће, путем зараженог меса. 
	Дијагноза се не може поставити само на основу клиничке слике, због преклапања са другим болестима. Али у дијагностици се могу користити: PCR, вирусна изолација, серолошка дијагностика. 

[bookmark: _Toc241415834][bookmark: _Toc242396380]2.18.6. Actinobacillus suis

	Actinobacillus suis је Грам-негативна бактерија из породице Pasteurellaseae. Може бити део микробиоте горњих дисајних путева свиња, али у одређеним условима може изазвати озбиљну болест. Најчешће обољевају прасад и млађе свиње, нарочито животиње под стресом или са другим респираторним инфекцијама. 
	Болест може имати акутан или хроничан ток. Код акутне инфекције могу се јавити: висока температура, отећжано дисање, кашаљ, апатија и слабост, цијаноза коже и изненадна угинућа. Код тежих бактерија може доспети у крвоток и изазвати септикемију, а могу се развити и пнеумонија, плеуритис, артритис и ендокардитис. 
	Само на основу симптома, тешко је разлоковати од других бактеријских и вирусних болести свиња. Дијагноза се зато заснива на обдукцији, бактериолошком прегледу, изолацији бактерије, антибиограму и PCR тесту. 

[bookmark: _Toc241415835][bookmark: _Toc242396381]2.18.7. Значај лабораторијске диференцијације

	Због преклапања клиничких и патоморфолошких знакова, лабораторијска дијагностика представља кључни елемнт диференцијалне дијагнозе афричке куге свиња. Посебан проблем представља разликовање АКС од ККС. Обе болести могу изазвати веома сличну клиничку слику и сличне патоморфолошке промене, али их изазивају различити вируси и захтевају различите приступе контроли и сузбијању. Из тог разлога, уколико постоји сумња на једну од ове две болесни, не сме се доносити закључак смао на основу клиничког прегледа или обудкције. Молекуларне методе омогућавају директно разликовање узрочника на основу њиховог генерског материјала. Истовремено, бактериолошке и молекуларне методе омогућавају идентификацију бактеријских узрочника код боелсти као што су еризипел и салмонелоза. Код хроничних и мање карактеристичних случајева значај може имати и серолошка дијагностика.

[bookmark: _Toc241415836][bookmark: _Toc242396382]2.19. Биосигурност, превенција и контрола афричке куге свиња

	АКС је болест код које правовремено препознавање сумњивих случајева и брзо спровођење мера контроле имају кључни значај за спречавање ширења инфекције. Ефикасна контрола болести зависи од спречавања уношења вируса, његовог раног откривања и ограничавања преноса између животиња и објеката, и зато биосигурност представља једну од основних компоненти програма превенције и контроле. За разлику од других заразних болести свиња, код којих се контрола може ослонити на вакцинацију, контола афричке куге свиња традиционално се заснива на биосигурносним мерама, надзору, раном откривању и промени прописаних ветеринарско-санитарних мера. Из тог разлога је одговорност ветеринара, произвођача и свих особа које долазе у контакт са свињама од посебног значаја. 

[bookmark: _Toc241415837][bookmark: _Toc242396383]2.19.1. Биосигурност на фармама

	Биосигурност представља скуп поступака којима се смањује могућност уношења и ширења узрочника болести у објекте. Код афтичке куге свиња ове мере морају бити прилагођене начину држања свиња, величино објекта, производном систему и епидемиолошком ризику. 
	Једна од основних мер јесте контрола уласка људи и возила у објекте у којима се држе свиње. Кретање запослених треба организовати тако да се смањи могућност преноса контаминираног материјала између различитих производних јединица.
	Такође, посебну пажњу треба посветити и одећи и обући. Одећа и обућа која се користи у објекту не би требала да се користи ван истог. Одговарајуће процедуре чишћења и дезинфекције морају бити саставни део биосигурносних протокола. 
	Опрема, алати и други предмети који долазе у контакт са животињама могу представљати потенцијални пут преноса висруса. Из тог разлога потребно је обезбедити правилно чишћење и дезинфекцију. 

[bookmark: _Toc241415838][bookmark: _Toc242396384]2.19.2. Контрола кретања животиња

	Контрола кретања представљамважну компоненту превенције уношења инфекције. Увођење нових животиња у стадо треба спроводити према унапред дефинисаним биосигурносним мерама и процедурама и у складу са важећим ветеринарским прописима. Један од већих ризика представља мешање животиња различитог порекла. Кретање животиња између фарми, пијаца, транспортних објеката може представљати могућност преноса вируса, уколико се не спроводе одговарајуће мере. Транспортна средства могу бити контаминирана крвљу, секретима или другим материјалом пореклом од инфицираних животиња. Због тога је дезинфекција и чишћење возила након транспорта важна биосигурносна мера.

[bookmark: _Toc241415839][bookmark: _Toc242396385]2.19.3. Спречавање контакта са дивљим свињама

	У подручјима у којима је афричка куга свиња присутна у популацији дивљих свиња, спречавање контакта домаћих свиња са дивљим свињама представља једну од важних мера превенције. Објекти за држање свиња треба да буду организовани тако да се смањи могућност директног контакта са дивљим животињама. Ограде, контрола приступа објектима и правилно складиштење хране могу допринети смањењу ризика. Од великог је значаја спречити уношење материјала пореклом из ловачких активности у објекте где се држе домаће животиње. Ловци и друге особе у контакту са дивљим свињама могу представљати потенцијални пут индиректног преноса вируса. 

[bookmark: _Toc241415840][bookmark: _Toc242396386]2.19.4. Контрола хране и воде

	Храна представља потенцијални пут уношења вируса, уколико је иста контаминирана вирусом. Посебан ризик постоји код коришћења производа пореклом од свиња и остатака хране који нису одговарајуће третирани. Због тога треба спречити храњење свиња кухињским или другим остацима који могу садржати контаминиране производе животињског порекла. Одржавање хигијене простора за складиштење хране и воде представља саставни део опште биосигурности. 


[bookmark: _Toc241415841][bookmark: _Toc242396387]2.19.5. Чишћење и дезинфекција

	Чишћење и дезинфекција имају значајну улогу у смањењу количине инфективног материјала у објектима и на опреми. Ефикасна дезинфекција захтева претходно механичко уклањање органске материје. Присуство фецеса, крви, секрета и других органских материјала може смањити ефикасност појединих дезинфекционих средстава. 
Због тога поступак треба да обухвати:
· уклањање животиња и материјала који могу бити извор контаминације
· механичко чишћење
· прање одговарајућим средством
· поштовање препоручене концентрације
· одговарајуће сушење и поновну дезинфекцију

[bookmark: _Toc241415842][bookmark: _Toc242396388]2.19.6. Поступање у случају сумње АКС

	Када се на фарми појаве клинички или епизоотиолошки показатељи који изазивају сумњу на АКС, потребно је поступати у складу са важећим ветеринарским прописимаи значајним процедурама. Један од основних принципа јесте ограничавање непотребног кретања људи, животиња, опреме и возила док се не процени епидемиолошка ситуација. Ветеринар треба да процени клиничко стање животиња, прикупи епизоотиолошке податке и када је индицирано, обезбеди одговарајуће узорке за лабораторијско испитивање. Током узорковања потребно је применити одговарајуће мере биосигурности како би се спречила контаминација људи, опреме и околине. У случају потврде болести, даље поступање спроводи се у складуса важећим националним прописима и мерама надлежних ветеринарских органа. 



[bookmark: _Toc241415843][bookmark: _Toc242396389]2.19.7. Надзор и рано откривање болести

	Ефикасан надзор представља основу раног откривања афричке куге свиња. Надзор може обухватати активно и пасивно праћење здравственог стања животиња.
	Пасивни надзор подразумева пријављивање сумњивих клиничких знакова, повећаног морталитета и других неуобичајених промена у здравственом стању животиња.
	Активни надзор укључује планско узорковање и лабораторијско испитивање одређених популација или подручја, у складу са проценом ризика и програмима надлежних институција.
	Посебан значај има надзор популације дивљих свиња, јер оне могу имати важну улогу у одржавању и ширењу инфекције у појединим епидемиолошким системима. 

[bookmark: _Toc241415844][bookmark: _Toc242396390]2.19.8. Значај правилног пријављивања сумње и мере контроле након потврде инфекције

	Правовремено пријављивање сумње на афричку кугу свиња представља важан елемент контроле болести. Одлагање пријављивања може омогућити даљњ ширење инфекције и отежати њено сузбијање.
	Ветеринар треба да буде способан да препозна ситуације које захтевају пријављивање и лабораторијско испитивање. Посебно је важно реаговати на изненадна угинућа, повећан морталитет, појаву фебрилности праћене системским знацима и карактеристичне хеморагијске промене. Пријављивање сумње не значи да је болест потврђена. Његов циљ је омогућавање правовременог спровођења дијагностичких и епидемиолошких поступака. 
	Након лабораторијске потврде афричке куге свиња спроводе се мере прописане националним законодавством и релевантним ветеринатским плановима. Циљ мера јесте спречавање ширења вируса на друге објекте, популације домаћих свиња и популације дивљих свиња. Мере могу обухватати ограничавање кретања живоиња и производа, спровођење одговарајућих поступака, са зараженим и контактним животињама, чишћење и дезинфекцију објеката и опреме, као и епидемиолошко истраживање порекла и могућих путева ширења инфекције. У зависности од епидемиолошке ситуације, могу се успоставити зоне са различитим нивоима ограничења и надзора.

3. Закључак

	АКС – афричка куга свиња, представља једну од најзначајнијих заразних болести домаћих и дивљих свиња због високог морбидитета и морталитета који се могу јавити код инфекције вирулентним сојевима, као и због великог економског и епидемилошког значаја болести.
	Дијагностика афричке куге свиња представља комплексан процес који захтева повезивање епизоотиолошких, клиничких, патоморфолошких и лабораторијских података. Клиничка слика може значајно варирати у зависности од вирулентности вирусног соја и других фактора, због чега се само на основу клиничких знакова не може поставити дефинитивна дијагноза. 
	Патоморфолошки преглед имаважну улогу у препознавању сумњивих случајева. Налази као што су хеморагијске промене, увећани и хеморагични лимфни чворови могу указати на могућност инфекције. Сличне промене могу се јавити и код других болести, посебно код класичне куге свиња и појединих бактеријских сеприхемија. 
	Због тога посебно место у дијагностичком поступку заузима лабораторијска потрвда. Савремене молекуларне методе, нарочито реам-тиме PCR тест, омогућавају директну детекцију вирусне ДНК и представљају јенду од најважнијих метода за потврђивање инфекције. Поред молекуларних метода, значај има детекција антигена, изолација вируса и серолошке методе, при чему избор методе зависи од циља испитивања, врсте узорка и фазе инфекције. 
	Посебан изазов представља диференцијална дијагностика. Класична куга свиња има нарочито велики значај због сличности клиничких и патоморфолошких промена са афричком кугом свиња. Поред ње, у зависности од клиничке слике, потребно је размотрити еризипел, салмонелозу, респираторне и системске вирусне инфекције, као и незаразне узорке попут тровања. 
	Правилно узорковање представља основни предуслов за поуздану лабораторијску дијагностику. Избор одговарајућег материјала, правилно руковање, паковање и транспорт узорака директно утичу на могућност успешне детекције узрочника. Из тог разлога дијагностички поступак не почиње тек у лабораторији, већ на месту појаве сумње на болест.
	Превенција и контрола афричке куге свиња заснивају се првенствено на раном откривању, биосигурносним мерама, контроли кретања животиња и људи, спречавању контаката домаћих животиња и дивљих свиња, правилном чишћењу и дезинфекцији и спровођењу мера које прописују надлежни ветеринарски органи. 
	На основу свега горе наведеног може се закључити да је за успешну контролу афричке куге свиња од пресудног значаја правовремено препознавање сумњивог случаја, правилно узорковање, примена одговарајућих лабораторијских метода и брзо спровођење мера контроле.
	Савремени приступ дијагностици афричке куге свиња не подразумева ослањање на једну методу, већ интеграцију различитих извора информација. Управо комбинација теренске процене и савремених лабораторијских метода омогућава поузданије постављање дијагнозе и правовремено реаговање, чиме се смањује могућност даљег ширења болести и њених економских последица.

